Inork ez zuela identifikatuko pentsatzen hasia nintzen.
Gloria Dayton da. Glory Days ezizena zerabilen.
Bezero berri bat duzu. Julian La Cosse.
Sheriffaren komisarian daukate.
- Zer leporatuta? - Hilketa.
- Eta kasu hau? - Glory Days da.
- Zer du? - Hilda dago.
Zer?
Kasu pertsonala da.
Ondo zaude?
Bihotz-gaixotasun arina da.
Horrelako gaixotasunak ez dira arinak. Izutu egin nauzu.
Eddie atxilotu dute. Umezainaren semea.
Auto bat ostu ei du Beverly Hills-en.
Zaude, nire kasua hartuko duzu?
Hayleyk ez lidake barkatuko bestela. Doan.
Zorrak kitatzen ditut.
Nire gidaria izan nahi?
Benetan?
David Lyons. Julianen ordainketa egin nuen.
Ez da gaizkilea. Han, ez du biziraungo.
- Zer da? - Interes-gatazken deskargua.
Hau da, zure kasua hartuko dut.
Hector Moya gogoratzen?
Kartelekoa da. Gloriak saldu zuela jakin ote zuen?
Ez naiz salatia. Tipoa nire bila etorriko da akaso.
Jarraitu. Glory Daysek eta Hector Moyak lotura bat dute.
Topatu egingo dugu.
Kriskitin-suge bat? Dedio!
- Lasai, Lorna. - "Lasai?". Zer diozu baina?
Ohean kriskitin-suge bat jarri dizute.
Dei diezaiogun poliziari. Areago, su-ahalmena behar dugu.
- Deitu Road Saints-ei. - Hori nahi duzu?
Egilea hona etortzen bada, zer?
Bulegoan kriskitin-sugeak sigi-saga izaten baditugu, zer?
Hotelean luzaroago geratu nahi?
Ez. Sosik gabe geratuko nintzateke. Eta deitu diot poliziari.
Cisco etxean dago haiekin. Ez ikaratu.
Barkatu.
Ai, ama.
Irabiaki bat, Haller jauna.
- Bufera dauka... - Lasai.
...nerbioak baretzeko naturaren pilula.
Nik nerbioak ondo dauzkat. Zeuek baretu behar duzue.
Baretu? Benetan?
Bai! Abisu bat da, besterik gabe.
Kartelak hil nahiko banindu, hilda nengoke. Denok geundeke hilda.
Horrek ez nau lasaitzen.
Abisua baldin bada, zeri buruzkoa da?
Kasua uzteko abisua.
Norbaitek hilketa Juliani egotzi nahi dio.
Dena delakoak ez du nik iker dezadan nahi. Hector Moya izan delakoan nago.
Zure aurrean kapote bat astintzea falta zaio.
Ez zait gustatzen, baina, kasutik bota nahi banaute,
horrek zerbait adierazi nahi du:
bezero errugabea dugu.
Kasuaren muina Julian eta Glory dira. Haiengan kontzentratuko gara.
Ez gara borrokatu gabe kikilduko.
Tartean sugea egon zein ez.
Lan hau berez ez litzateke honen eroa izan beharko.
- Hepa, Mick. - Topatu dute ezer?
Oraindik ez.
Hau egin zuenak ondo zekien zertan ari zen.
Komuneko leiho txikia ikuskatu dute?
Leiho oro, zirrikitu oro.
Kanpoan kamerak ditugu eta, geletan, alarma-botoiak.
Badaukazu eman nizun pistola?
Ez, Cisco, gordeta dut, eta ez dut aterako.
Gauza horietarako zu zaitut.
Ondo zaude?
Ondo nago. Aurrean zer dudan jakindakoan hobeto egongo naiz.
Beste zerbait ikertu behar duzu.
Glory, hil zuten gauean,
Roosevelt hotelean norbaitekin biltzekoa zen, baina ez zen agertu.
Kameretako grabazioak lortu ditzakezu?
- Zitaziorik gabe, nekez. - Ez dut oraindik eskatu nahi.
Zitazioak publikoak dira.
Ez dakigu zelatan nor dugun. Isilpean jarrai dezagun, bai?
Saiatuko naiz.
Beste gauza bat.
Gloryk bi bezero izan zituen egun hartan. Bata Brad Nelson, edo Nielsen, delako bat.
Bestea Daniel Price delako bat. Iker itzazu, konforme?
- Ados. - Ederki, milesker.
Eddiek autoa hartuko du. Hona Guerreroren dosierra.
Oscar Guerrero?
Gure bezeroa da oraindik?
Zenbat etxe ostu ditu baina?
Ustez. Zorionez, kasuaren funtsa lekukoak Guerrero identifikatu izana da.
Testigantza makalduz gero, irabaz dezakegu.
Eta ezin baduzu, zer? Halako bezero batekin,
kezka bakarra ez da irabaztea.
Irabazten ez baduzu, zer egingo dizu?
Hori neure kontura.
Topatu duzu ezer Moyaren espediente judizialean?
Ez zizkioten karguak irakurri ere egin.
Federalak arduratu ziren.
Badakizu zergatik ez duten ezer datu-basean?
Motelak dira kasuak digitalizatzen.
- Gure zergak, horretarako. - Primeran.
Doala norbait Pasadena-ko justizia-jauregira, kopia baten bila.
- Gure kartak erakutsiko ditugu. - Pasadena?
Han dago apelazio-auzitegia.
Dosierra edukiko dute. Ideia hoberik?
Agian bai. Bihar esango dizut ea ona den.
Hau irrika. Tira, gero arte.
Zorte on.
Ea Lincolnean eskorpioirik ez daukazun.
ROOSEVELT HOTELA
Hoteleko zuzendaria zara?
Ba bai.
Zu ostalaria zara?
Ni?
Ez. Bertako abokatu baten ikertzaile pribatua naiz.
Hemen egondako ostalari baten berri izan nahi dut.
Sentitzen dut. Ezin dut bezeroez hitz egin.
Interesatzen zaidan ostalari honek
emakume gazte baten zerbitzuak alokatu zituen hemen.
Emakumea abuztuaren hamarreko gauean
egon zen zure hotelean, tira, "lan egiten".
Gau hartako segurtasun-grabazioak erakutsiko dizkidazu?
Funtsezkoak izango dira hilketa-epaiketa batean.
Jauna, edonor zarela ere, ulertuko duzu ezin dizkiodala grabazioak
agindu judizialik gabeko norbaiti erakutsi.
Bezeriaren diskrezioa eta pribatutasuna dira gure markaren ezaugarriak.
Jakina, ulertzen dut.
Publikoa eta nabaria da hotelean jende ospetsuaren filtrazio handiak
gertatu izan direla.
Ulertzen dut gehiegizko arretaz jokatzea
zuen bezeroen pribatutasunari dagokionez.
Horrelako kontuek kalte egiten diote hotelaren izenari.
Adibidez, escort bat zuen establezimendu finean
egon eta gero hiltzea bezalako kontuek.
Jauna,
mehatxa nazazu nahi adina.
Iradoki itzazu gauzak Interneten, deitu TMZri. Zaildurik nago.
Agindu judizialik gabe, grabaziorik ez.
Ea, alde egingo duzu, faborez?
Mila dolar ere ez dira aski izango, ezta?
Egun on, Welton andrea.
Hona lehen esku-hartzaileari, Jackson poliziari,
eman zenion txosten originala.
Gogoratzen duzu dosierra eman izana?
Bai, jakina.
Eta zuk esandakoaren laburpena idatzi zuen, ezta?
Bai.
Adierazpeneko inizialak zureak dira?
Hala da.
Ederki. Ea, Welton andrea, irakurriko duzu txostena ozen?
Objekzioa. Lekukoari sinesgarritasuna kendu nahian dabil berea ez den idatziaz.
Poliziaren txostenean inizialak jarriz,
adierazpena bere gain hartu zuen.
Oroipen baten grabazioa da. Epaimahaiak entzun dezala.
Ukatuta.
Andrea, irakurriko duzu adierazpena?
"Biktimak etxera bere Mercedes E60an iritsi zela dio.
Ateratzen ari zela, atea itxi bitartean, 30 eta 35 urte arteko
gizon hispano bat sartu zen autoan,
eta biktimari kanoi motzeko errebolber beltz batez apuntatu zion.
Lurrera bota, eta, soinurik egiten bazuen, tiro egingo ziola esan zion.
Altxatzeko eta aurreko atea irekitzeko agindu zion.
Begiak estali, eta eskuak lotu zizkion.
Gero, etxea lapurtu zion.
Biktimak ezin izan zuen...".
Jarraitu, mesedez, andrea.
"Biktimak ezin izan zuen susmagarria zehatzago deskribatu".
Milesker, andrea.
Lapurrak erabilitako pistola zehaztasun osoz deskribatu zenuen, ezta?
Aurpegiaren kontra apuntatu zidan. Zaude ziur, ondo ikusi nuen.
Pistola-mota eta kolorea deskribatu zenituen,
baita kanoiaren luzera ere.
Denak dira beltzak, ezta?
Utzi galderak niri, andrea.
Pistola deskribatu zenuen, baina susmagarria ez.
"Hispanoa, 30 eta 35 urte artekoa". Besterik ez.
Los Angelesen, milioi erdi pertsona dira horrelakoak.
Eta, ordu gutxiren buruan,
nire bezeroa zirt edo zart identifikatu zenuen argazki-sortan.
Bera deskribatzea edo ezagutu ahal izatea bi gauza zeharo desberdin dira.
Argazkia ikustean, bera zela ziur jakin nuen,
horko hori dela dakidan bezain ziur.
Jauna, galdera saihestu du.
Objekzioa. Adierazpen orokorrak darabiltza balizko galderetan.
Kentze-mozio funsgabea da.
Kentze-mozioa ukatzen dut.
Hurrengo galdera, Haller jauna. Galdera izan dadila.
Nola ez, jauna. Mila esker.
Welton andrea, betaurrekoak daramatzazu.
Bazeneramatzan egun hartan?
Ez.
Lentillak neramatzan.
Betaurrekoekin baino askoz hobeto ikusten dut hala.
Lan egiten duzu?
Lana gure etxea zaintzeko utzi nuen.
Etxekoandrea?
- Bai. - Brentwood-en?
Han bizi naiz, bai.
Dagoela argi, auzo ederra da.
Baina, Brentwoodeko etxekoandrea izanik,
ez dut nire bezeroa bezalako jende askorik ikusten duzunik uste.
Ilea larru-arras, aurpegi-tatuajeak.
Gainera, une hartan izututa zeunden.
Ez nago nahastuta, Haller jauna.
Badakit zer iradoki nahi duzun.
Ezagutzen dut pistola nire kontra destatu
eta nire biziaz kezkarazi ninduen gizona.
Bizi naizen artean gogoratuko dut bere aurpegia.
Zure bezeroa da, hor eserita dagoen bera.
Jauna, badut nire bezeroarekin kontsultatzerik?
Motza izan dadila, jauna.
Akabo, ezin dut maneiatu.
Zer ostia diozu baina?
- Lasaitu. - Zer?
Zeuk esan zenuen ematxarra birrinduko zenuela!
Aukera bat nuela esan nuen.
Kaben dio, kabroi hori!
Ordena!
Ordena salan!
- Ondo zaude? - Ondo nago.
Zoazte popatik hartzera!
Ea, aski da!
Ordena!
Geratu hortxe.
Abokatua, medikurik behar duzu?
Ondo nago, jauna. Ondo nago, milesker.
Jaun-andreok, barkamena eskatzen dizuet ikusi behar izan duzuenagatik.
Auzi-aretoan ez dago biolentziarako tokirik.
Abokatua, hurbildu, mesedez. Jaits zaitezke, Welton andrea.
Eskerrik asko.
Lopez andrea, tamalez,
Guerrero jauna bere abokatuari oldartu zaionez,
ezingo dugu jarraitu.
Zer? Epailea, ezin duzu hori egin.
Barka?
Barkatu, jauna.
Salatuak auzitegia manipulatu duelako susmoa dut.
Bazekien hala epaiketa baliogabea izango zela.
Salaketa guztiz funsgabea da hori.
Eta zertarako? Beste epaiketa bat egon daiteke.
- Ai ene. - Aizue, nahikoa da.
Lopez andrea, ulertzen dizut,
baina objekzioa ukatu behar dizut.
Salatuak abokatuari eraso egin dio.
Hau da, abokatuak joera alderdikoia izango luke akusatuaren kontra.
Haller jaunak esan bezala,
fiskaltzak kasuari lehenbailehen berrekiteko aukera du.
Eraso karguekin, nahi izanez gero.
Honako hau epaiketa baliogabea da.
Zinez, Haller? Berriz ere?
- Beti gertatzen zaizu zerbait. - Zer, hau?
Ez da ezer. Zaildu egingo nau.
Zergatik jo nahi zaitu aurpegian hainbeste jendek?
Zer egingo diot? Emozio biziak pizten ditut.
Ikusmolde bat da, bai.
Abokatu, ez izan hain zorrotza.
Egun txarra izan dut, bai? Pare bat egun txar izan ditut jarraian.
Badakizu zer sekretu dudan horrelakoetarako?
Janari atsegina.
Bale, orain bat egin dugu. Zein duzu gustukoen?
Cole's-ekoa, ziur aski.
Negroni batek eta French dip bokata batek edozer konpontzen dute.
Cole's, e? Horra joan zinen Lisa Trammellen kasuan nik irabazi ostean?
Agur, Haller.
- Jode, Haller jauna, zer gertatu da? - Lasai, Eddie.
Laneko arriskuak. Baina soldata autoan jantzi bat izateko adinekoa da.
- Nora, jefe? - Cedars ospitalera.
Ondo zaude?
Lagun bat jasotzeko da. Berandu nabil.
- Aupa, gazte. - Aupa.
Gidari berria?
Istorio luzea da. Eddie, Legal da. Legal, Eddie.
- Plazera da. - Zer moduz?
Ondo nago, baina umeek nirekin hitz egin nahi dute.
Badakit horrek zer esan nahi duen. Zentroren batean sartu nahi naute.
Tira, utz ditzagun kontu apalgarriak.
Zer moduz kasua gaur? Bandera odoltsuaren jokaldia baliatu duzu?
Bai. Primeran atera da.
Ai ene. Hori garai batekoa da, gero.
Lepoa egingo nuke hemen ez dagoela
jokaldi horren berri duen epailerik.
- Ondo? - Bai.
- Ea. - Milesker.
Eskerrik asko.
- Zenbat odol-kapsula izan dira? - Baliogabetzeko, bakarra.
Ordezko bat ere banuen, badaezpada ere.
Orain, lekukoak salatuaren jokabide bortitza ikusi duenez,
ez da berriz auzi-gelan azalduko.
Tratu bat egingo dute. Hamabost urte beharrean, bost.
Joko honetan, hori garaipena da.
Bai, baina tipoak gogor jotzen du, gero.
Hori da alde txarra.
Eddie, Lincolnean entzundakoa Lincolnean geratzen da.
Beti, jauna.
Hori ba, gangsterren jokabidea da hori.
Gaizkileak ordezkatzeko, batzuetan gaizkilea izan behar da.
Hau azkenengoa izan da, Guerrero bezalako norbaiten alde batez ere.
Legal, kasu honen eta bestearen artean, ene...
Hilketa-kasua? Zer moduz hori?
Erdipurdi. Kargu-irakurketa geroratu nuen, bezeroak ospitalean amaitu zuen eta.
Eta norbait etxean sartu zitzaidan.
Hector Moya izan zelakoan nago.
Gazte, hori ez dago ondo. Zer egingo duzu?
Zer egingo dut ba? Neurriak hartu?
Ematen du norbaitek ez duela kasua iker dezadan nahi.
Ene, horixe ba!
Mickey, kontuz ibili behar duzu.
Lapur baten alde bandera-odoltsua ateratzea gauza bat da,
baina kartelaren kontua ez da txantxa.
Edonori erasotzeko gai dira.
Orain bakarrik bizi bazara ere, oraindik baduzu
norengatik bizi. Ez ezazu kontrakoa uste.
Marketin-aurrekontu estua dudanez,
nire estudioa TikTok-eko bideo honez biralizatuko dut.
Zaintiratua izan dut belaunpeko tendoian ikuste hutsaz. Zu bai zu!
Gure zabaltza ote?
Bai. Goizaldeko bostetan egin behar izan nuen.
- Esfortzua dut bide. - Egun on.
- Hepa. - Hepa, Mick.
Ezer baliagarririk?
Segun eta zer jakin nahi duzun. Hasiko gara bezeroekin?
Bale.
Brad Nelson.
Hilketa-gauean, Glory harekin bildu zen lehenik.
Bizimoduko emakumeak kontratatzeko orduan,
jendeak izen faltsuak erabili ohi ditu,
baina aise asmatu dugu
gela Des Moines-eko Brad Parsons delakoak erreserbatu zuela.
Jendea ez da originala izen faltsuekin.
Sormena ez da Braden indarguneetako bat.
Nekazaritza-enpresa baten kudeaketa-aholkularia da.
Gauez hegaldi bat zuen. Horregatik geratu ziren goiz.
Airelineak hegaldian izan zela baieztatu du.
Parsons andre fidakorrarengana itzultzeko, argi dago.
Baina bigarren bezeroa?
Daniel Price. Mamu hutsa da.
Gau hartan, Rooseveltean ez zen izen horrekin gelarik erreserbatu.
Berak dioenez, 837 gelan geratu zen. Gau hartan, gela hori hutsik egon zen.
Julianek tipoari deitu omen zion. Gela horretan zegoen.
Ofizialki ez.
Eta, imajinatzen nuen bezala,
ezin izan nuen segurtasun-grabazioa lortu.
- Agindu judiziala lortu beharko. - Utz dezagun geroko.
Aurrean zer dudan jakin arte, ez dut inor jakinaren gainean jarri nahi.
Kargu-irakurketa gaur egin ahalko dugu?
Bai. Julian ospitaletik irten da. Espetxekoek autobusean dela esan digute.
Ederki. Fiskal berria dagoela esan duzu. Riverside-koa da?
Bai, William Forsythe deitzen da.
Berde dagoelakoan nago. Apelazio kontuak egin ditu gehienbat.
Apelazioak?
Zorte ona badugu, ez du auzi-gelan mugitzen jakingo.
Ea arrazoi duzun.
Julian fidantzapean atera behar duzu, nahitaez.
Zorionez, berak eta Davidek badute fidantzarako adina diru.
Bezero izan genuen chef batek ez bezala.
Bale ba, auzitegira noa.
Bazatoz, edo hemen geratuko zara, txisteak botatzen?
Bale, banoa.
Zorte on.
Aizu, segurtasun-grabazioa zein hoteletakoa zen?
Rooseveltekoa. Zergatik?
Zerbait otu zait.
Ados. Fidantza onartzen dut.
Aurretiko ikustaldia hileko 16an izango da, 914 departamentuan.
- Horra fiskala. - Beste ezer ez badago...
Ai ene.
Oso ondo, abokatua. Mila esker.
Ea, hurrengo kasua.
Mickey Haller.
William Forsythe.
Fan hutsa emango badut ere, esan, esango dizut: ohorea da.
Nire lehen kasu handia Los Angelesen, eta zure kontra izango da.
Sekulako erreputazioa duzu.
Neure burua lotsagarri ez uzten saiatuko naiz. Milesker.
Bai.
Aizu, begira, zerbait esango dizut:
ni ez naiz oso aurkari gatazkatsua. Ez da nire estiloa.
Biok dugu lan bat.
Horrek ez du gizabidez jokatu ezin dugunik esan nahi, ezta?
Jakina. Guztiz ados nago.
Primeran.
- Tira, zorte on. - Berdin.
Bai, eskerrik asko.
Erotu egin naiz, edo zorte ona izan dugu?
Lehenengo zatiaren erantzuna beti da baiezkoa.
Bigarren zatia dela eta, ez nago ziur.
7-6-1-2-7. Fiskaltza Julian La Cosseren kontra.
William Forsythe fiskaltzan, jauna.
Mickey Haller akusatuaren alde.
Uko egingo diozue kargu-irakurketa formalari?
Uko egingo diogu, baita eskubideen adierazpenari ere.
Ez-errudun aldarrikatzen gara karguen aurrean.
Fidantza-eskaria egin nahi dugu.
Aurrera.
Nire bezeroak ez du aurrekaririk.
Inoiz ez dute atxilotu. Harreman sendo bat du aspalditik.
Enpresa txiki baten jabea da, bere bikotearekin batera.
Komunitatean erroturik daude.
Ez du ihesik egingo. Zaintza onartuko genuke.
Eta, izan duen izualdi medikoa ikusita,
luzaroago giltzapeturik egotea osasun-arrisku nabarmena da.
Fidantzaren kopuruari dagokionez,
fiskalarekin adostuko nuke
zuri proposatzeko kantitatea. Finean, ez dugu zertan aurkari gatazkatsuak izan.
Forsythe jauna?
Bai, andrea.
Emango didazu unetxo bat, mesedez?
Eskerrik asko.
Hortxe.
Pozik onartuko nuke Haller jaunaren mozioa, baina, tamalez,
fiskaltzak kasu honetan tinko egingo dio kontra ezein fidantzari.
Egoera azterturik, ebatzitako kontua da jada.
Egoera?
Bai. Fiskaltzak karguak zuzenduko ditu. Inguruabar berezien alegazioa
aurkeztuko dugu, zigor-kodeko 190 atalaren gerizpean.
Hilketan gailu su-eragile bat erabiltzeari dagokion atalaren gerizpean.
Zeri buruz ari zara baina?
Frogek erakutsiko dute nola bezeroak gailua
biktimaren pisuari su emateko baliatu zuen,
aztarnak ezabatzeko ziur aski.
Hori egia balitz ere, hutsala litzateke.
Esandako hori gailua hilketa-arma izan balitz baino ez da baliozkoa.
Haller jaunak arrazoi du, jakina.
Hona behin betiko autopsia-txostena.
Ikusiko duzuenez, biktimak hioide-hezurra hautsirik zuen. Hori
itotze-seinalea da.
Baina forentseak zera adierazi du:
biktimak, hiltzean, biriketan kea zuen.
Hau da, ez zen ito zutelako hil,
baizik eta gerora kea inhalatu zuelako.
Bizirik zegoen, sutearen keak hil zuen arte.
Andrea, ez dugu orain arte txosten honen kopiarik jaso.
Lehenago entregatuko genukeen,
baina abokatuak fidantzaren gaiari heldu dio hasi eta berehala.
Guk geuk gaur goizean jaso dugu txosten hau.
Eta, dena dela, gailu su-eragilea poliziaren dosierrean ere azaltzen da.
Guk ez dugu hori ere jaso.
Ez? Hanka-sartze bat izango zen.
Barkatu, andrea.
Aizu, zer esan nahi du horrek?
Zaude, segundo bat.
Haller jauna, ez dut beste aukerarik.
Horrelako salaketa larrietan, abokatuak aparteko alegaturik egin ezean,
ezin da fidantzarik egon.
Eta ez da aparteko alegaturik izan.
Andrea, mozioa ezereztu nahi dugu,
fidantzaren auziari aurrerago heldu ahal izateko.
Ados. Akusatuak zaintzapean jarraituko du oraingoz.
Aurretiko ikustaldia
datorren hileko 22an izango da,
Batista epailearen eskutik. Ondo datorkizue?
Bai, andrea.
Bai, andrea. Oso ondo.
Zaude, zer ostia? Espetxean geratuko naiz?
- Orain ez. - Besterik ez baduzue...
Ez, andrea. Mila esker.
Isilik. Bihar hitz egingo dugu.
Eutsi hor, aditu?
Julian, lasai. Ondo aterako da dena.
Ez, utzi joaten!
Berdea? Bai, zera. Riversidetik etorri berria, e?
Marrazoa da, piztia izugarria.
Ezti plantak egiten ditu, hortzak zorroztu bitartean.
Ukabilkada bat emango diozu. Marrazoei hala egiten zaie aurre. Edo hartzei ote?
- Joan behar dut. - Nora?
Moyaren espedientea lor nezakeela esan nizun, gogoratzen?
Bai.
Ba arratsa libre eman behar didazu, spa batera joateko.
- Zer? - Esan baietz. Erreserbatu dut ja.
- Ez dut jakin nahi. - Ez, ez horixe.
Nola egiten da hau?
Zer?
Maite duen pertsona kartzelan egonda, norbait hobeto sentiarazi.
Beste hamaika gauza txar ere gertatzen dira.
Fakultatean ez dizute hori irakasten.
Ez ba.
Zoaz. Neure kontura.
- Ziur zaude? - Bai.
Eskerrik asko.
Zorte on.
David, sentitzen dut. Ez da nahi genuen bezala atera.
Goizean, Julian ikustera joan naiz. Ez dit begietara begiratu ere egin. Ezin izan du.
Zerbait ezkutatzen du.
Zerbait txarra.
Ondo dakit hori.
Ez dut zer jasaten ari den pentsatu ere egin nahi.
Dei batzuk egingo ditut.
Ea ziega seguruago batera eraman dezaten lortzen dudan,
babestuago egongo dadin.
Eskerrik asko.
Stacy Campbellekin hitz egin dut.
Juliani Giselle aurkeztu zion emakumea da.
Edo Glory. Bere izena zeinahi ere den.
Harekin hitz egin nahi ei zenuen.
Tori.
Starry Eyed Stacy.
Bai, orain estilo hippy new-age a du.
Ikuskizunaren zati da. Ez da zure bulegora joango baina.
Probetxuzkoa izan dadin nahi baduzu, gonbidatu afaltzera.
Ez dadila merkea izan. Bestela, akabo.
Konforme.
Ez dizut gezurrik esan nahi.
Badut Julian mugitzea,
baina erronkarik handiena ez da espetxean gertatuko dena,
baizik eta han egotea, zugandik urrun.
Bizkor jokatuko dugu. Atzerapenik ez.
Zenbat eta azkarrago irabazi, hainbat eta azkarrago etxeratuko dugu.
Irabazten baldin badugu.
Hainbeste denbora igaro da Culhane-ren klaseetatik?
Culhane arraioa.
Lehenengoz deitu zidan unearen inguruko amesgaitzak ditut.
Zapata enpresa internazionala versus Washington.
"Jurisdikzio pertsonala konstituzionala da
salatuak auzi-estatuarekin kontaktu minimoa badu".
Klasearen ostean, oka egin nuen. Milesker iletik eusteagatik.
Nola ez. Lehen urtean, traumak batu egin gintuen.
Zurekin soilik hitz egin nezakeen.
Beti esaten genuen elkar zainduko genuela.
Eta gogoratzen dut azterketen ostean spara joatea gustuko zenuela, beraz...
Zertan ibili zara? Abokatu harentzat egiten duzu lan oraindik?
- Ez zineten ezkonduta egon? - Oso istorio luzea da.
Alde ona da beharbada bazkide egingo nauela
proba gainditzen dudanean. Proba gainditzen badut.
Eta berriz ezkondu nintzen.
Zorionak!
Beste istorio luze bat. Gure ikertzaileetako bat da.
Zure zoriontasunak baino ez du axola.
Amen, bai horixe.
Eta zu zer?
Epaile federal baten administratzailea zara, ezta?
Bai, Pasadenan jarraitzen dut.
Pasadena. Hara.
Bai, zorte ona izan dut. Eguna biltzar judizial bat dela eta dut libre.
Zorionekoa zu.
Aizu, ez duzunez lanera itzuli behar,
joango gara betiko toki hartako happy hour era?
Soju mugagabea duen toki hartara?
Soju a, bai. Neure kontura.
Aterako gara? Beroak jota nago.
Eder-eder zaude. Hamabi pausoko programa gogotik bete duzu.
Milesker. Lanpetuta egon naiz.
Estudio bat ireki dut: "Letts dantza-eskola".
Jarrai iezaguzu TikToken.
Eskola? Dotorea, gero.
Ez. Negozio bat izatea uste baino latzagoa da.
Abokatu-langelan jarraitzen dut, sos batzuk ateratzeko.
Egin beharrekoa egin beharko, ezta?
Horrexegatik geratu naiz zurekin.
Informazio bila nabil, kasu baterako. Lagunduko didazu akaso.
Nolako informazioa?
Ezagutzen duzu inor Rooseveltean?
Egiaztatu gabeko ospetsu batzuen kontuak argitaratu izan dituzu han.
Iturri bat duzu ausaz.
Lagunduko dizut agian.
Oso etsita zaude sos horiek irabazteko?
Informatu egin naiz.
Ez zaude edozein abokatu-langelan.
Lincoln abokatuarentzat egiten duzu lan.
- Zer esan nahi duzu? - Zer?
Argiago esan behar dut?
Kontatu zure nagusi ospetsuaren txutxu-mutxuak.
Bere azken bezeroarekin oheratzen zelako zurrumurrua dago.
- Material ona litzateke. - Ez dut informaziorik trukatuko.
Hamabi pausoetako bat norberaren morala beldurrik gabe aztertzea da.
Horrelakokeriak lehen egiten nituen, baina orain ez.
Ondo dago, baina horrek ez du alokairua ordaintzen.
Niretzako ezer ez baduzu, ez dut ezer zuretzat.
Milesker teagatik.
Imajinatzen nuen horrela erantzungo zenuela.
Beharbada zure nagusiari nire dantza-kideen xuxurlen truk
Oxikodona ematen zenidala esango diot.
Hala, egindako okerrak arteztuko nituzke.
Harri batez, bi kolpe.
Mezuak gordeta dauzkat.
Ez galdetu nola lortu dudan.
Bridgette horrek ondo eusten dio sojua ri.
Hepa.
Egin ezazu siesta, txiki.
Ezin dut. Lana dut!
Badago kaferik sukaldean?
Ekarriko dizut.
Ongi etorri Nobu-ra.
Gaurkoan, sekulako eskaintza dugu.
A5 toban-yaki Wagyu japoniarra. Gaur goizean ekarri dute Kyushu-tik.
Hogeita hamar gramoko, 40 dolar. Ehun gramo gutxienez.
Niretzat, atun-bilkaria eta karramarro-takoa. Milesker.
Nik Wagyua.
Erre arina, mesedez.
Berrehun gramo.
Baduzue itsaski-dorre berezia oraindik?
Bai. Kabiarrarekin?
Jakina. Ardoen karta ikusi nahi nuke.
Nola ez.
LORNA MUGIKORRA
Barkatu.
- Lorna? - Nor da laguntzaile legalik onena?
Ni. Moyaren espediente judizialak dauzkat.
- Eta spa, zer? - Arrazoi zenuen.
Federalak arduratu ziren kasuaz, ohiz kanpoko agindu batean oinarriturik.
Banekien.
Kilo bat kokaina baino gutxiago zeukan, eta ez zuen aurrekaririk.
Arau federalak dira baina.
- Bost urte gutxienez. - Horra koska.
Arma-larrigarri bat egon zen.
Erregistratu gabeko pistola bat topatu zuten bere gelan.
Armak Nevadan izandako homizidio hirukoitz batekin zuen lotura.
Biziarteko kondena jarri zioten Victorville-ko espetxean.
Biziartekoa?
Beraz, sutan egongo zen salatariarekin.
Horixe pentsatu dut nik ere.
Lan bikaina. Mila esker.
- Joan behar dut. - Non zaude?
Nobun.
Zita bat duzu?
Ez. Azalduko dizut.
- Agur. - Agur.
Otarraina gozo-gozo dago. Probatu nahi?
Ez, milesker.
Eta zu hippya zara?
Norbait begetarianoa espero nuen.
Tira, hippy itxurak egiten ditut.
Dagoela argi, Stacy:
berriz hipotekatuko naiz janari hau guztia ordaintzeko.
Ordainetan, esan jakin behar dudana.
- Zer da? - Zer gertatu zitzaion Glory Daysi?
Nola ezagutu zenuten elkar?
Glenda Las Vegasen ezagutu nuen.
Glenda?
Izen asko zituen.
Ozeko aztia egiten genuen, topless ean. Bera Glenda zen, sorgin ona.
Zergatik geratu zen han, Hawaiira joan beharrean?
Ez dakit ba.
Benetan. Harremana galdu genuen.
Duela urtebete baino gutxiago deitu zidan.
Los Angeles arriskutsu zitzaiola eta kaletik irten behar zuela esan zidan.
Orduan aurkeztu nion Julian.
Lineako gauzekin laguntzen zien neska askori.
Harekin seguru sentitzen ginen.
Kale arriskutsuak aipatu zizkizunean, norbaitengandik ezkutatzen ari zen?
Guztiok ezkutatzen gara norbaitengandik.
Aipatu zizun izenik?
Niri ez.
Baina Glory tentu handiz ibiltzen zen
zoro hark eraso zionetik eta Martha hil zuenetik.
Russell Lawson.
Bai.
Horren berri izan nuen.
Zu zara lagundu zion abokatua.
Neska etsita zegoen,
berriz harrapatzen bazuten, ezin izango zizulako deitu.
- Zergatik ez baina? - Ez dakit.
Los Angelesen zegoela jakin izan bazenu, kontua argituko zatekeen, antza.
Hitz hori erabili zuen? "Argitu?".
Bai. Ez nuen ulertu, baina hori esan zuen.
Zuzendaria ikusi nahi dut. Tout de suite.
Hepa, Mick.
Bazekien zerbait txarto zebilela.
Zer diozu?
Gloryk beldurra zion zerbaiti edo norbaiti, eta ezin zidan esan.
Nirekin hitz eginez gero, dena argituko zela esan zion Stacyri.
- Zer argituko zatekeen? - Horra.
Hori jakin behar dugu.
Ziur nago Hector Moyarekin zerikusia duela.
Bururatu zaizu grabazioa lortzeko erarik?
Horretan nabil. Izzyk lagundu dit.
- Zerbait lortuz gero, deituko dizut. - Ados.
Bale, agur.
Jauna, esana dizut alferrik zabiltzala agindu judizialik gabe.
Zerbait hobea daukat.
Badakit arazoak izan dituzuela ospetsuen filtrazioekin.
- Komentatu genuen hau. - Zati hau ez baina.
Beharbada badakit hemengo zein langilek
saldu dituen zuen bezero ospetsuak.
- Baduzu informazio hori? - Ba bai.
Eta pozik emango nuke
abuztuaren hamarreko segurtasun-grabazioaren kopia baten truk.
Isilpean, jakina. Gure mapa kontzeptuala aberasteko baino ez da.
Inoiz ez genuke epaiketa batean baimenik gabe erabiliko.
Zuen mapa kontzeptuala aberasteko?
Alde ona da bereizketa-eskaera onartu egin dutela.
Bihar espetxeko alde seguruan egon beharko zenuke.
- Zenbat luzatuko da kontua? - Horra alde txarra.
Zure epaiketa zortzi-bat hilabete barru hasiko da.
Zortzi hilabete?
Baliteke gehiago ere izatea.
Horren kontra egingo dut. Ez da gertatuko.
Fidantzaren auziari berrekiteko era topatu ezean,
barruan egongo zara ordura arte.
Ez ezazu amorerik eman, Julian.
Martxan jarri ditut gauza batzuk. Ez...
Gloryren ingurumarian, tipo arriskutsu bat zebilen.
Nik uste baino arrazoi sendoagoak zituen, antza, Glory hiltzeko.
Badugu hori baliatzea.
Badakit sistema luzatu egiten dela,
baina zin dagit: zure alde borrokatzen ari naiz.
Ulertzen dut.
Estimatzen dizut egindako guztia.
Egin ezazu beste gauza bat.
Esan Davidi ez dudala berriz etor dadin nahi.
Ez, Julian, ez ezazu hori egin.
Zortzi hilabete latz izango dira. Sostengua beharko duzu.
Ez, ezin nau
horrela ikusi.
Horrela ikusten banau,
ez nau maiteko.
Faborez, Mickey, hitza eman.
Nire abokatua zara, ezta?
Ba egin eskatutakoa.
Zaindaria?
Etxera?
Etxera eramango zaitut? Edo bulegora itzuliko zara?
Etxera. Etxera, bai.
Badakizu zer? Zerbait otu zait. Ezagutzen duzu French dip a?
Hartze bakarra egin dut ikuspegi guztiez.
Hala, Glory Daysi jarraitu ahal diogu une oro.
Erlojuaren arabera, 9:41ean sartu zen. Hor hasiko gara.
Konforme. Egurra, Scorsese.
Hor da. Hallean sartu zen.
Igogailuetara hurbildu zen. Han, mugikorrari begiratu zion.
Zortzigarren pisura igo zen. Ziur aski, 837 gelara.
Izatez Daniel Price han zegoen.
Hemen beltz jartzen da.
Bezeroen pisuetan kamerak izateak pribatutasuna urratzen du. Beraz...
Bost minutu geroago. Honek Gloryk kontatutakoa berresten du:
gelara hurbildu zen eta atea jo zuen, baina ez zegoen inor.
Ea gela oker esan zioten galdetzera itzuliko zen.
Zaudete adi.
Begiratu honi.
Baliteke kointzidentzia hutsa izatea, ezta?
Baliteke. Baina...
Ostra.
Jarraitzen ari zaio.
Bai.
- Orduan, gakoa zera da... - Nor da kapeladun tipoa?
Oraindik ez dakigu. Irudietan ez da
matrikula ikusten, baina autoak Civic berde iluna dirudi, leiho ilunekin.
Lehen aztarna. Jarrai dezagun.
Denbora dezente beharko dugu autoa topatzeko.
Lasai, aurrera.
Milesker. Bihar hitz egingo dugu.
- Ados. Gabon, Mick. - Gabon.
Tori.
Eskerrik asko.
Ez duzu ezer nahi? Sentitzen dut, ez dute entsaladarik.
Ez, milesker. Etxean oilasko-paparra eta brokolia ditut zain.
Nire emazte ohia dirudizu. Lehenengoa.
- Badut zerbait galdetzerik? - Bai.
Zer gertatu zen Haller andrea eta Hayleyrekin? Zergatik joan ziren?
Barkatu, ez zintudan tristatu nahi.
Ez, lasai.
Bueno,
Maggiek lan hobea lortu zuen,
eta Hayley bere amarekin bizitzera joan zen.
Ikusten dut alaba, baina nahi dudan maiztasunaz ez.
Egia esan, kontua ez zen bere lan berria izan. Zera...
Nire lanagatik izan zen. Gauza askogatik.
- Nahiko korapilatsua dirudi. - Bai.
LeBron Jamesek bizia aldatu zidan.
Meditazio-aplikazio bateko kontuak entzuten nituen.
LeBronek geldi geratzen ikasteari buruz hitz egin zuen,
horrela bihotzaren beharrei entzuteko parada izateko.
Lan gogorregi egiten nuela ikusarazi zidan.
Ez nuen nire zoriontasunaren alde egiten.
Ez nion neure buruari Eddie Rojasik hoberena izaten uzten.
Beraz, agian ideia ona da apur bat gelditzea, Haller jauna.
Milesker, eskertzen dizut aholkua.
Begira, har ezazu gaua libre.
Uber bat hartuko dut.
- Zoaz brokolia jatera. - Ziur?
Hemen geratuko naiz, apur bat baretzeko.
Konforme.
- Bai. - Milesker.
- Ados. Ikusi arte, jefe. - Bai.
Nire aholkua bete duzu.
Arazoak ilauntzen ari zaizkizu, ziur.
Edo French dip zalea naiz, besterik gabe.
Orduan toki aproposean zaude. Hemengoa da French dip originala.
Ez nago ados.
Barkatu?
Tira, French dip originala Philippe's jatetxekoa da.
Bai. Cole's imitatzaile hutsa da.
Saiakera ona, baina oker zaude.
Aktan ager bedi
French dip a 1908an sortu zutela,
Cole's-eko chefak ogia behiki koipez
busti zuenean, hortzoi minduak zituen bezero batentzat.
Baieztapen hori froga faltagatik ezeztatu zuten.
French dip a 1918an sortu zuten.
Chef frantses bat, Philippe, suhiltzaile batentzako ogitartekoa
mozten ari zenean, ogia labearen erretiluan erori zen.
Hortik dator French dip izena.
Bai, baina orduan txerrikia erabili zuten, ezta, abokatu?
Bai, hala izan zen.
Philippe's jatetxean hori asmatu zuten.
Behiki errea daukan original klasikoa
hementxe egin zuten, Cole's-en.
Bale, oso kartsua zara gai honetan. Jango duzu bat nirekin?
Ezin dut.
Lana aitzakia gisa erabili dut
baten lan-igoera festatik ihes egiteko.
Abokatu defendatzaile batekin ikusten banaute,
asuntoa etengabe aipatuko didate.
Tira, debatea beste noizbait amaituko dugu.
- Gabon, Haller. - Abokatua.
Adiskide, baduzue janaria eramateko kutxarik?
Jakina, bai.
Iritziz aldatu dut.
Jango ez baduzu, neuk jango dut. Barka.
Utz ezazu, motel.
Bueno...
FRENCH DIP AREN SORTZAILEAK
COLE'S 1908AN FUNDATUA
COLE'S FRENCH DIP OGITARTEKOAK
MICHAEL CONNELLYREN ELEBERRIETAN OINARRITUA
Azpitituluak: Xabier Izagirre Aizpitarte